**Pkp. 8**

**Eelnõu nr. 7**

*lihthäälteenamus*

|  |  |  |  |
| --- | --- | --- | --- |
| VIIMSI VALLAVOLIKOGU | | | |
| **MÄÄRUS** | | | |
|  | | | |
| Viimsi | | 26. märts 2019 nr | |
| Viimsi Vallavolikogu 26.06.2012 määruse nr 14 „Viimsi valla lemmikloomade pidamise eeskiri“ muutmine | |  | |

§1. Viimsi Vallavolikogu 26.06.2012 määruses nr 14 „ Viimsi valla lemmikloomade pidamise eeskiri“ tehakse järgmine muudatus:

1. paragrahvi 3 lõiget 5 muudetakse ja sõnastatakse järgmiselt:

„(5) Hulkuva lemmiklooma toitmine ning pidamine korterelamu üldkasutatavates ruumides või territooriumil, kui see on vastuolus antud korterelamu kodukorraga, on keelatud“.

§2. Määrus jõustub 3. päeval pärast avalikustamist Riigi Teatajas.

*(allkirjastatud digitaalselt)*

Taavi Kotka

Vallavolikogu esimees

Eelnõu esitaja: Viimsi Vallavalitsus

Eelnõu koostaja: ehitus- ja kommunaalosakond

Kooskõlastanud:

Laine Randjärv Helen Rives

vallavanem vallasekretär

***Seletuskiri***

Viimsi Vallavolikogu 26.06.2012 määruse nr 14

„Viimsi valla lemmikloomade pidamise eeskiri“ muutmise juurde

Viimsi Vallavolikogu poole pöördus õiguskantsler palvega (kiri 11.02.2019 nr 6-4/190149/1900749), et volikogu viiks Viimsi valla lemmikloomade pidamise eeskirja (eeskiri) paragrahvi 3 lõike 5 esimese lause kooskõlla Eesti Vabariigi põhiseaduse ja teiste seadustega. Nimetatud sätte kohaselt hulkuva lemmiklooma toitjale laienevad lemmikloomapidaja kohustused ja vastutus.

Õiguskantsler selgitas, et hulkuva lemmiklooma toitmine ei ole loomapidamine, sest toitja pole loomaomanik ega tegele looma pidamisega rendi- või muu sarnase suhte alusel loomaomanikuga (loomakaitseseadus § 3 lg 1). Vallal ei ole õigust kohaliku omavalitsuse korralduse seaduse (KOKS) § 22 lg 1 p 36² alusel kehtestatavas eeskirjas panna hulkuva looma (lühi- või pikaajalisele) toitjale loomapidaja kohustusi ega vastutust.

Käesoleva määruse muutmisega eemaldatakse kõnealune säte Viimsi valla lemmikloomade pidamise eeskirjast.

Õigusakti vastuvõtmisega ei kaasne valla eelarvele täiendavaid kulusid.

Eelnõu on kavandatud menetleda volikogus ühel lugemisel.

Eelnõu esitaja: Viimsi Vallavalitsus

Eelnõu koostas: ehitus- ja kommunaalosakond

Margus Kruusmägi

abivallavanem